stanford-oval/wikipedia huggingface dataset:
Häggblom

Häggblom on muun muassa seuraavien henkilöiden sukunimi:
Alarik Häggblom (1914–1995), ahvenanmaalainen lehtori, maakuntapoliitikko ja maaneuvos
Christoffer Häggblom, suomalainen yritysjohtaja
Evald Häggblom (1905–1976), ahvenanmaalainen kansakoulunopettaja, maakuntapoliitikko ja kansanedustaja (RKP)
Gunnar Häggblom (1917–2010), ahvenanmaalainen ylikonstaapeli, maakuntapoliitikko ja kansanedustaja (RKP)
Niklas Häggblom (s. 1965), suomalainen näyttelijä
Robert Häggblom (s. 1982), suomalainen kuulantyöntäjä
Signelia Häggblom (1917–2010), ahvenanmaalainen kirjailija
Stig Häggblom (1926–2014), suomalainen urheilutoimittaja
Sture Häggblom (1931–2002), suomalainen yritysjohtaja, kauppaneuvos.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Howrah

| Haora |
| --- | --- |
 Haora
 Koordinaatit: 22.5736296°N, 88.3251045°E 
Valtio:  Intia
Osavaltio:  Länsi-Bengali
Piirikunta:  Howrah
Pinta-ala:  
 – Kokonaispinta-ala:  51,74 km²
Korkeus:  12 m
Väkiluku (2011 ):  1 077 075
 
 Kotisivut 
Infobox OKVirheellinen NIMI-arvo: 
Haora (bengaliksi  হাওড়া, Hāoṛā) eli Howrah on teollisuuskaupunki Howrahin piirikunnassa Länsi-Bengalin osavaltiossa Intiassa. Kaupunki sijaitsee Hoogli-joen varrella Kalkutan vieressä.
Kaupungin nimi juontaa mahdollisesti juurensa paikalla aiemmin olleeseen kylään, jonka nimi oli Harirah. Kirjallinen maininta tunnistettavasta paikasta nimeltä Bator on vuodelta 1578 jaa. Vuonna 1713 (Englannin) Itä-Intian kauppakompanian Bengalin neuvosto pyysi hallitsija Farrukshiyarilta  lupaa perustaa kauppa-asema viidelle paikkakunnalle, joista yksi oli Harirah (Howrah). Lupa saatiin ja tämän seurauksena kaupungin kehitys sai vauhtia. Vuosina 1854 ja 1862 kaupunkiin perustettiin  rautatieasema.
Kaupunki on väkiluvultaan osavaltionsa suurimpia. Väkiluku on kehittynyt väestönlaskentojen mukaan seuraavasti: 950 435 (vuonna 1991), 1 007 532 (2001) ja 1 077 075 (2011).
Haoran rautatieasema.
Haoran silta.
Liikennettä Haoran sillalla.
Aiheesta muualla

Kuvia tai muita tiedostoja aiheesta Howrah Wikimedia Commonsissa
Hägersten

Slättsgårdsvägeniä.
Hägersten on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Hägersten-Liljeholmenin kaupunginosa-alueeseen. Sitä rajaavat Aspuddenin, Midsommarkransenin, Hägerstensåsenin, Västertorpin ja Mälarhöjdenin kaupunginosat. Lisäksi sillä on vesirajaa Gröndalin kaupunginosan ja Ekerön kunnan kanssa. Hägersten muodostettiin vuonna 1926. Nykyisin siellä on asukkaita noin 7 600.[lähde? ] Maa-alaltaan se on 1,93 neliökilometrin suuruinen. Laulaja Carola Häggkvist on syntynyt Hägerstenissä.
Wikimedia Commonsissa on kuvia tai muita tiedostoja aiheesta .
Tukholman kaupunginosat
I Met Her in Church

| ”I Met Her in Church” The Box Tops |
| --- | --- | --- |

Singlen tiedot
 Albumilta: Nonstop
 Julkaistu: 1968
 Formaatti: 7" vinyylisingle
 Tuottaja(t): Dan Penn
 Tyylilaji: pop-soul
 Kesto: 06.49
 Levy-yhtiö: MaLa
I Met Her in Church on yhdysvaltalaisen The Box Tops -yhtyeen singlejulkaisu vuoden 1968 albumilta Nonstop (Bell 6023).
Levymerkki on maLa ja kaupallinen tunnus 12,017. Kappaleiden luettelotunnukset ovat 8813 ja 8814. Jakelusta on huolehtinut Bell Records Inc.,  N.Y.C.
Tuottaja on Dan Penn. Levyetiketissä on myös merkintä AGP, An American Group Production. Jousisovitukset on tehnyt Mike Leech.
Musiikkikustantaja on Press Music Co., Inc. BMI.
Kappaleet

Ääninäytteet
Äänitiedostojen kuunteluohjeet
I Met Her in Church – 2.40 (säv. Penn – Oldham)
People Gonna Talk – 4.09 (säv. Penn – Oldham)
Hoxtonin rautatieasema

Hoxtonin rautatieasema on London Overgroundin asema Hackneyn alueella Lontoossa Yhdistyneessä kuningaskunnassa. Asema on Overgroundin East London Linen käytössä ja se sijaitsee Lontoon matkakortin maksualueilla 1 ja 2. Asema on avattu huhtikuussa 2010.
Hoxtonin asemalta kulkee junia pohjoiseen kohti Highbury & Islingtonia ja Dalston Junctionia sekä etelään New Crossin, Crystal Palacen ja West Croydonin suuntiin.
Aiheesta muualla

Hoxtonin asema National Railin sivuilla (englanniksi)
I Walk the Line

I Walk the Line voi tarkoittaa ainakin seuraavia:
”I Walk the Line”, Johnny Cashin laulu vuodelta 1956
I Walk the Line, Johnny Cashin albumi vuodelta 1964
Lain tällä puolella (I Walk the Line), John Frankenheimerin ohjaama elokuva vuodelta 1970
I Walk the Line, suomalainen punkrock-yhtye
I Thank You

| ”I Thank You” ZZ Top |
| --- | --- | --- |

Singlen tiedot
 Albumilta: Degüello
 Julkaistu: 1980
 Formaatti: 7"-single
 Tuottaja(t): Bill Ham
 Tyylilaji: blues rock
 Kesto: 03.23
 Levy-yhtiö: Warner Bros.
Listasijoitukset
  34.
ZZ Topin muut singlet
| ”Enjoy and Get It On” 1977 | ”I Thank You” 1980 | ”Cheap Sunglasses” 1980 |
I Thank You on alun perin Sam & Daven vuonna 1968 julkaisema kappale. ZZ Top -yhtye julkaisi kappaleesta cover-version albumilla Degüello vuonna 1979, joka ilmestyi myös singlenä vuonna 1980.
I María Farantoúri tragoudá Míki Theodoráki

| I María Farantoúri tragoudá Míki Theodoráki Η Μαρία Φαραντούρη τραγουδά Μίκη Θεοδωράκη María Farantoúri |
| --- | --- | --- |

Livealbumin tiedot
 Julkaistu: 2004
 Formaatti: CD
 Tyylilaji: kreikkalainen taidemusiikki   laikómusiikki
 Levy-yhtiö: Legend
María Farantoúrin muut julkaisut
| The Poetry in Hellenic Music 2003 | I María Farantoúri tragoudá Míki Theodoráki Η Μαρία Φαραντούρη τραγουδά Μίκη Θεοδωράκη 2004 | Mosaic 2004 |
I María Farantoúri tragoudá Míki Theodoráki (kreik. Η Μαρία Φαραντούρη τραγουδά Μίκη Θεοδωράκη) on kreikkalaislaulaja María Farantoúrin konserttitallenne vuodelta 2004. Albumilla Farantoúri laulaa säveltäjä Míkis Theodorákisin lauluja. Kappaleet 10, 11 sekä 11 ovat Odysséas Elýtisin samannimiseen kokoelmaan perustuvasta Áxion estí -laulusarjasta.
Kappaleet

Tou mikroú voriá (Του μικρού βοριά)
Ómorfi póli (Όμορφη πόλη)
Kouvénta m'éna louloúdi (Κουβέντα μ' ένα λουλούδι)
Ásma asmáton (Άσμα ασμάτων)
Poú pétaxe t'agóri mou? (Πού πέταξε τ' αγόρι μου;)
Drómoi palioí (Δρόμοι παλιοί)
Antonio Torres Heredia I
Krátisa ti zoí mou (Κράτησα τη ζωή μου)
Margaríta - Margaró (Μαργαρίτα - Μαργαρώ)
Tis agápis aímata (Της αγάπης αίματα)
Éna to chelidóni (Ένα το χελιδόνι)
Tis dikaiosýnis ílie noité (Της δικαιοσύνης ήλιε νοητέ)
Árnisi (Άρνηση)
Lígo akóma (Λίγο ακόμα)
I María Farantoúri tragoudá Máno Chatzidáki

| I María Farantoúri tragoudá Máno Chatzidáki Η Μαρία Φαραντούρη τραγουδά Μάνο Χατζιδάκι María Farantoúri |
| --- | --- | --- |

Kokoelmalevyn tiedot
 Julkaistu: 2006
 Formaatti: CD
 Tyylilaji: kreikkalainen taidemusiikki
 Levy-yhtiö: Legend
María Farantoúrin muut julkaisut
| I mními tou neroú 2005 | I María Farantoúri tragoudá Máno Chatzidáki Η Μαρία Φαραντούρη τραγουδά Μάνο Χατζιδάκι 2006 | Erimiá 2006 |
I María Farantoúri tragoudá Máno Chatzidáki (kreik. Η Μαρία Φαραντούρη τραγουδά Μάνο Χατζιδάκι) on kreikkalaislaulaja María Farantoúrin kokoelma-albumi. Albumille on kerätty suosituimpia Farantoúrin laulamia, sekä Mános Chatzidákisin säveltämiä kappaleita. Kappaleet ovat peräisin muun muassa levyiltä I epochí tis melissánthis sekä Skoteiní mitéra.
Kappaleet

Me tin Elláda karavokýri (Με την Ελλάδα καραβοκύρη)
Páme mia vólta sto fengári (Πάμε μια βόλτα στο φεγγάρι)
O efiáltis tis Persefónis (Ο Εφιάλτης της Περσεφόνης)
O Kemál (Ο Κεμάλ)
Perimpanoú (Περιμπανού)
Manoúla mou (Μανούλα μου)
Ítan kamári tis avgís (Ήταν καμάρι της αυγής)
Kouvári, kouvaráki (Κουβάρι, κουβαράκι)
Tóra, nyfoúla mou chrysí (Τώρα, νυφούλα μου χρυσή)
Káthe treló paidí (Κάθε τρελό παιδί)
To triantáfyllo (Το τριαντάφυλλο)
Gýrna, fterotí tou mýlou (Γύρνα, φτερωτή του μύλου)
Nanoúrisma (Νανούρισμα)
I mikrí Ralloú (Η μικρή Ραλλού)
Triantáfyllo sto stíthos (Τριαντάφυλλο στο στήθος)
Kélomai se Gongýla (Κέλομαί σε Γογγύλα)
Krataiá os thánatos agápi (Κραταιά ως θάνατος αγάπη)
Hoya

Hoyan logo
Hoya on japanilainen teollisuusyritys. Hoya Corporation (HOYA株式会社, Hoya Kabushiki Gaisha) on perustettu vuonna 1941 ja se on alusta alkaen erikoistunut optisen lasin valmistamiseen. Nykyisin Hoya on maailman suurin optisen lasin valmistaja. Yritysostojen myötä tuotevalikoima on laajentunut lasimateriaalin valmistamisesta myös lopputuotteiksi, kuten kamerat, linssit ja muut kuvauslaitteet.
Hoya valmistaa mm. seuraavia tuotteita eri tuotemerkkien alla:
Elektroniikkateollisuus: valomaskit puolijohdeteollisuudelle ja nestekidenäyttöihin, lasikiekot kovelyihin, laseroptiikka ja optiset linssit.
Optikkotuotteet: silmälasisangat, silmälasilinssit ja piilolinssit.
Lääketieteelliset tuotteet: luuproteesit, tähystimet, sairaalatarvikkeet ja lääketieteelliset kuvauslaitteet.
Valokuvaus: digitaalikamerat, valokuvausobjektiivit ja tarvikkeet, suotimet ja valvontakamerat.
Lisäksi tuotevalikoimaan kuuluvat mm. pöytäkristallit ja järjestelmien suunnittelu. Hoyan tuotemerkkejä ovat muun muassa Hoyalux iD (silmälasit) ja Pentax (digitaalikamerat ja objektiivit).
Aiheesta muualla

Hoya:n kotisivut (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Indy

Indy on rullalaudalla tai lumilaudalla suoritettava temppu. Tempussa tekijä ottaa taaimmaisella kädellä jalkoja osoittavaan suuntaan laudasta kiinni. Rullalaudalla pitää tehdä korkea ollie, jotta on aikaa ottaa laudasta kiinni.
Ibarra

| Ibarra (San Miguel de Ibarra) |
| --- | --- |

 vaakuna
 Ibarra
 Koordinaatit: 0°21′45″N, 78°07′50″W 
Valtio:  Ecuador
Maakunta:  Imbabura
Korkeus:  2200 m
Väkiluku (2010):  131 856
Infobox OKVirheellinen NIMI-arvo: 
Ibarra  on Imbaburan maakunnan pääkaupunki Ecuadorissa. Vuonna 2010 siellä oli noin 132 000 asukasta.
Kaupungin perusti  vuonna 1606  Cristóbal Torre, joka nimesi sen Quiton maaherran Miguel de Ibarran mukaan. Se vaurioitui pahasti maanjäristuksessä 1868, mutta on silti säilyttänyt siirtomaa-aikaista rakennustyyliään.
Aiheesta muualla

Kuvia tai muita tiedostoja aiheesta Ibarra Wikimedia Commonsissa
Ibb (maakunta)

Ibbin maakunna sijainti
Ibbin maakunta (arab. إب‎‎) on Jemenin maakunta maan länsiosan ylänköalueella. Maakunta on nimetty sen pääkaupungin Ibbin mukaan. Ibbin maakunnan pinta-ala on 5 400 neliökilometriä ja sen asukasluku on 2 635 000, mikä tekee siitä yhden maan tiheimmin asutuista maakunnista.
Ibbin maakunta jakautuu 20 piirikuntaan. Ylängön lauhea ilmasto ja länsirannikon vesisateet mahdollistavat maanviljelyn Ibbin alueella paremmin kuin muualla Jemenissä. Ibb ja sen naapurimaakunta Taizz ovat Jemenin tärkeimmät maanviljelyalueet.
Aiheesta muualla

Kuvia tai muita tiedostoja aiheesta Ibb (maakunta) Wikimedia Commonsissa
Ibbin maakunnan maisemaa
Maakunnan pääkaupunki Ibb
Tie maaseudulla
Jemenin maakunnat
Abyan
Aden
Al Bayda
Al Dali
Al Hudaydah
Al Jawf
Al Mahrah
Al Mahwit
Amanat al Asimah
Amran
Dhamar
Hadramaut
Hajjah
Ibb
Lahij
Ma'rib
Raymah
Saada
Sanaa
Shabwah
Suqutra
Ta'izz
Hilkka Siipola

Hilkka Siipola (4. helmikuuta 1927 Mynämäki – 22. syyskuuta 2003 Turku) oli suomalainen kuoronjohtaja ja musiikinopettaja. Hän sai director musiceksen arvonimen vuonna 1977.
Siipola suoritti tutkinnot Turun kirkkomusiikkiopistossa ja Sibelius-Akatemiassa. Hän opiskeli lisäksi laulua ja suoritti kuoronjohtajakurssin Klemetti-opistossa. Siipola johti kahdeksan vuoden ajan Turun akateemista naiskuoro Aurattaria ja vuosina 1966–1991 Turun Naislaulajia. Turun Naislaulajat saavutti Siipolan johdolla sekä kotimaisia että kansainvälisiä voittoja kuorokilpailuissa. Siipola johti Turun Naislaulajia myös levytyksillä. Hän toimi kahdenkymmenen vuoden ajan Suomen Naiskuoroliiton taiteellisena johtajana. Hänestä tuli liiton kunniajäsen vuonna 1994.
Kuoronjohtotyönsä lisäksi Siipola työskenteli Juhana Herttuan yhteiskoulun pitkäaikaisena musiikinopettajana Turussa. Hän toimi myös urkurina ja yksityisenä pianonsoiton opettajana. Eläkkeelle jäätyään Siipola oli jäsenenä Turun kaupungin musiikkilautakunnassa. Hän kuoli syyskuussa 2003 vaikeaan sairauteen.
Hilkka Pekkanen

Hilkka Pekkanen (s. 1948) on suomalainen kielenkääntäjä. Hän on kääntänyt romaaneja, kuunnelmia ja runoutta. Enimmäkseen Pekkanen on tehnyt käännöksiä englannin kielestä, mutta hän on myös tehnyt käännöksiä englannin kielelle.
Pekkanen on opettanut kaunokirjallisuuden kääntämistä Helsingin ja Turun yliopistoissa. Vuonna 2010 hän väitteli käännöstieteessä tohtoriksi kaunokirjallisen kääntäjän tyylin aiheesta. Pekkanen on muiden toimiensa ohella työskennellyt englantilaisessa käännöstoimistossa. Pekkanen sai vuonna 2017 WSOY:n kirjallisuussäätiön tunnustuspalkinnon. Sen perusteluissa mainittiin monipuolinen ja laaja elämäntyö englanninkielisen kirjallisuuden suomentajana sekä kaikkien suurten ja monien pienten kustantamojen häneltä julkaisemat suomennokset.
Pekkasen ensimmäinen WSOY:lle suomentama kirja oli Patricia Moyesin dekkari Syntymäpäivälahjaksi kuolema vuonna 1973. Hänen ensimmäinen Ken Follettilta tekemänsä suomennos oli Piraatti vuonna 1980. Muita kirjailijoita, joiden teoksia Pekkanen on kääntänyt, ovat olleet Kate Morton, Lucinda Riley, Donna Tartt, Ernest Hemingway, Lisa Alther, Shūsaku Endō, D. M. Thomas, Erica Jong, Nicholas Evans, Michel Faber, Colin McAdam, Nicholas Shakespeare, Jeanette Winterson, Alexander McCall Smith, Jean Untinen-Auel, Katherine Neville ja Judith Lennox. Pekkanen on myös tehnyt käännöksiä yhdessä Tuukka Pekkasen kanssa.
Hotel Transylvania

| Hotel Transylvania |
| --- | --- |

Ohjaaja:  Genndy Tartakovsky
Käsikirjoittaja:   Peter Baynham  Robert Smigel 
Tuottaja:  Michelle Murdocca
Säveltäjä:  Mark Mothersbaugh
Leikkaaja:  Catherine Apple
Pääosat:   Adam Sandler  Andy Samberg  Selena Gomez  Kevin James  Fran Drescher  Steve Buscemi  Molly Shannon  David Spade  Cee Lo Green 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Sony Pictures Animation 
Levittäjä:  InterCom Columbia Pictures Microsoft Store Netflix Sony Pictures Entertainment
Ensi-ilta:   TIFF 8. syyskuuta 2012  Yhdysvallat 28. syyskuuta 2012  Suomi 23. marraskuuta 2012 
Kesto:  92 minuuttia
Alkuperäiskieli:  englanti
Budjetti:  85 000 000 dollaria
Tuotto:  358 375 603 dollaria
Seuraaja:  Hotel Transylvania 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hotel Transylvania on vuonna 2012 ensi-iltansa saanut Genndy Tartakovskyn ohjaama kolmiulotteinen animaatioelokuva.
Juoni

Elokuva kertoo kreivi Draculasta, joka omistaa hirviöille tarkoitetun hotellin ja yrittää suojella tytärtään ihmisten maailmalta. Päivää ennen Draculan tyttären, Maviksen syntymäpäivänä hotelliin ilmestyy ihminen, Jonathan. Dracula yrittää päästä eroon Jonathanista, mutta Mavis ehtii ihastua tähän. Dracula käskee Jonathania lähtemään hotellista. Ennen lähtöään, Jonathan tunnustaa olevansa ihminen ja Draculan painostamana myös valehtelee vihaavansa hirviöitä. Kun Jonathan on jo lähdössä koko maasta, Dracula tajuaa virheensä ja lähtee hänen peräänsä. Dracula saa Jonathanin kiinni kun lento on jo lähtenyt, mutta hypnotisoi koneen lentäjän kääntämään koneen takaisin lentokentälle. Lopulta Dracula hyväksyy Mavisin ja Jonathanin rakkauden.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Adam Sandler | Jukka Rasila | Kreivi Dracula |
| Andy Samberg | Petrus Kähkönen | Jonathan |
| Selena Gomez | Yasmine Yamajako | Mavis Dracula |
| Kevin James | Markus Bäckman | Frank Frankenstein |
| Fran Drescher | Armi Toivanen | Eunice Frankenstein |
| Steve Buscemi | Kari Ketonen | Wayne |
| Molly Shannon | Katja Aakkula | Wanda |
| David Spade | Antti Pääkkönen | Näkymätön Mies (Griffin) |
| Cee Lo Green | Tidjân Ba | Murray |
| Jon Lovitz | Petri Hanttu | Quasimodo |
| Chris Parnell | ? | Hra. Kärpänen |
| Brian George | ? | Haarniskavartija |
| Brian Stack | ? | Lentäjä |
| Jackie Sandler | ? | Martha |
Ääninäyttelijät > Suomenkielinen versio

| --- | --- |
Dubbausstudio:: Dubberman
Ohjaus:: Carla Rindell
Käännös:: Jari Siltakoski
Laulujen käännös:: Jukka Salmi
Tuotantokoordinaattori:: Jaana Ylikoski
Äänittäjä:: Pasi Hartikainen
Ilmailuinsinöörien kerho

Ilmailuinsinöörien kerho on Suomen lentotekniikan insinöörikunnan rekisteröity yhdistys. Se toimii Tekniikan akateemiset TEK -liiton alaisuudessa.
IIK perustettiin 2. joulukuuta 1933. Perustamispaikkana oli ravintola Frisco Helsingissä. IIK kuuluu Suomen Tekniseen Seuraan, alun perin emojärjestö oli Suomalaisten Teknikkojen Seura. Perustaja oli silloinen lentotekniikan DI, myöhempi professori, Arvo Ylinen. Seuran toiminta oli 1930-luvun ilmailun noususuhdanteessa - siviili-ilmailu siirtyi vesikoneista maakentille ja Suomen Ilmavoimat alkoi suuren varusteluohjelman - vilkasta. Kerho pani alulle Viri-lentokoneen suunnittelun ja rahoitti sen valmistuksen; tosin tämäkin oli Arvo Ylisen suunnittelema kone. Jäseniä oli ensimmäisen toimintavuoden lopussa 30. Viri lensi vuonna 1936 ja Viri II-suunnitelma oli vireillä vuonna 1938. Sota, sotakorvaukset, jälleenrakennus ja muun kuin ilmailuteollisuuden huima nousu veivät parhaan terän kerhon toiminnasta vaikka jäsen määrä kasvoi yli sadan viidenkymmenen.
1970-luku: Kerhon toiminta oli hiljaisempaa, kokouksia, esitelmiä ja ekskursioita järjestettiin vähemmän. Kerho järjesti lentoturvallisuuskurssin ja julkitoi kantansa mm. ilmailuteollisuuden ylläpitoon.
1980-luku: Vuosikokouksen lisäksi kerho järjesti vuosittain muutamia ekskursioita ja  esitelmätilaisuuksia. Vuonna 1986 kerho liittyi Suomen Teknillisen Seuran kautta ICAS:iin (International Council of Aeronautical Sciences). Jäseniä oli 320.
1990-luku: Kerhon toiminta laajeni kattamaan avaruustekniikka.
2000-luku: Kerho aktivoitui ilmailuteollisuuden muutoksen ja siviili-ilmailun kasvun siivittämänä.
Seura on jakanut Insinöörikiulu-palkintoa ansioituneille ilmailuinsinööreille.
Seuran puheenjohtajia ovat olleet:
Arvo Ylinen, 1933–1927
Reino Rissanen, 1938–1943
Edward Wegelius, 1944–1945
H. Hietarinta, 1946
Martti Vainio, 1947–1952
Torolf Eklund, 1953–1954
K. Temmes, 1955–1956
Carl Stude, 1957–1958
Juhani Heinonen, 1959–1960
Tuomas Karhumäki, 1961–1962
C-E Calas, 1963–?
...
Olli Saarela, 2006–2007
Iiro Harjula

Iiro Harjula (s. 31. maaliskuuta 1987 Lahti) on suomalainen urheilutoimittaja ja -tuottaja. Hän toimi vuodet 2008–2016 URHOtv:llä ja Nelosella jääkiekon SM-liigan studioisäntänä. Kesällä 2016 hän siirtyi Viasatille jääkiekkotuottajaksi. Harjula myös isännöi Viasatilla NHL-, KHL- ja World Cup -studioita. Kaudella 2022 Harjula toimii Viaplayn ja V Sportin lähetyksissä formula-1-sarjan selostusten studioisäntänä.
Harjula on kirjoittanut yhdessä Ville Klingan kanssa kirjan Jääkiekkotaituriksi tähtien avulla.
Harjula pelasi itse jääkiekkoa Lahdessa junioritasolla Kiekkoreippaassa ja Pelicansissa. Hän on voittanut A-nuorten SM-kultaa Pelicansissa kaudella 2006–2007.
Imukeränen

Imukeränen on imusoluista koostuva pallomainen ryhmittymä. Imukeräsiä tapaa imusolmukkeissa ja suolen seinämissä limakalvon alaisessa kerroksessa.
Israel Wallin

Israel Wallin (11. helmikuuta 1777 Kumlinge – 29. huhtikuuta 1839 Helsinki) oli suomalainen virkamies, joka toimi Yleisen revisionioikeuden  ylikomissaarina.
Israel Wallinin vanhemmat olivat saman niminen Kumlingen kirkkoherra ja Kristina Elisabet Fortelius ja puoliso vuodesta 1803 Johanna Maria Ahrenberg (k. 1854). Wallin tuli ylioppilaaksi Turussa 1790. Hän oli ylimääräinen lääninkonttoristi Turun lääninkonttorissa 1797 ja samasta vuodesta kamarikollegion Suomen provinssikonttorin ylimääräinen kamarikirjuri Tukholmassa sekä kamarioikeuden reviisori vuodesta 1799. Ahvenanmaan vt. kruununvoudiksi Wallin tuli 1799 ja vakinaiseksi henkikirjuriksi 1804. Sotakamreerin arvon hän sai 1808. Wallin oli Ahvenanmaan kruununvouti vuodesta 1811 ja Turun ja Porin läänin lääninkamreeri vuodesta 1817. Kamarineuvos hänestä tuli vuonna 1822 ja yleisen revisionioikeuden ylikomissaari vuonna 1825.
Helsingfors Segelklubb

Helsingfors Segelklubb ry:n logo
Helsingfors Segelklubb ry eli HSK (myös Hoski) on vuonna 1899 perustettu helsinkiläinen pursiseura. Seuran kotisatama sijaitsee Lauttasaaressa saaren itäpuolella Vattunokan alueella. Jäseniä seuralla on noin 1600 ja venepaikkoja noin 500. Seuran kommodori on Erkka Ansala.
Historia

Vuonna 1899 Helsingin länsiosien purjehduksen harrastajat perustivat yhdistyksen nimellä Helsingfors Arbetare Segelklubb.  Jäseniä yhdistyksessä oli jo ensimmäisenä vuonna toistasataa ja purjeveneitä 21. Useat yhdistyksen perustajista olivat ruotsinkielisiä ja monet heistä kirjapainoalalla. Tuohon aikaan veneenomistajiksi pääsi rakentamalla veneensä itse.
Suomen saavutettua itsenäisyytensä yhdistys merkittiin vuonna 1919 uuteen yhdistysrekisteriin eräänä ensimmäisistä, nyt nimellä Helsingfors Segelklubb. Yhdistyksen kotisatamat ovat aina sijainneet Helsingin länsilaidalla. Entiset satamat, Kellosaari ja Iso-Pässi, joiden hyväksi menneet sukupolvet työskentelivät, ovat jääneet täytemaan, liikenteen tai rakentamisen alle.
Nykyinen kotisatama Lauttasaaren itärannalla on ollut yhdistyksen käytössä vuodesta 1959 lähtien ja se saavutti jo 1970-luvun alussa lähes nykyisen laajuutensa. Sataman alue on vuokrattu Helsingin kaupungilta, mutta rakennukset ovat yhdistyksen omat. Satama on vuosien varrella laajentunut. Tällä hetkellä veneiden laituripaikkoja on runsaat 300, ja kevytveneiden maapaikkoja toistasataa. Uusi klubitalo valmistui 2010.
Sataman palvelut

Sataman sijainti: 60°09′04.55″N, 24°53′30.4″E
HSK:n satamassa ja sen läheisyydessä on monipuolisia palveluita veneilijöille kuten ST1-merihuoltoasema, ravintola Blue Peter sekä monia veneliikkeitä. Vierasvenesataman sisäänajon koordinaatit ovat 60°08′58.4″N, 24°53′30.8″E. Satamassa on mahdollisuus käyttää vettä ja sähköä.
Kilpapurjehdus

HSK:lla on pitkät perinteet kilpapurjehduksessa. Tunnettuja hoskilaisia kilpapurjehtijoita ovat muun muassa Suomen purjehdusmaajoukkueeseen 2016 kuuluvat Tuuli Petäjä-Sirén, Mikaela Wulff, Kaarle Tapper, sekä veljekset Joonas Lindgren ja Niklas Lindgren. Suomen aiempia HSK:laisia olympiaedustajia ja myös -mitalisteja ovat olleet muun muassa Jouko Lindgren, Esko Rechardt ja Heikki Elomaa.
Kilpapurjehdus > Purjehduskilpailut

Seura on järjestänyt useita kansainvälisen tason purjehduskilpailuja. Muutamia suurimpia näistä on listattu alla.
Kilpapurjehdus > Purjehduskilpailut > Euroopanmestaruus

1980 Finnjolla
1987 Louhi
1993 Tornado
1998 49er
1999 Star
2003 Melges 24
2009 Laser 4.7
2011 470-jolla
Kilpapurjehdus > Purjehduskilpailut > Maailmanmestaruus

1980 E-jolla
1985 Optimistijolla
1986 505-jolla
1994 470-jolla
2006 2.4 mR
2016 H-vene maailmanmestaruus
Kilpapurjehdus > Purjehduskilpailut > Tulevia kilpailuja

2016 Folkboat Gold Cup
2017 Melges 24 maailmanmestaruus
2018 Louhi Gold Cup
Aiheesta muualla

Seuran kotisivut
HSK:n vierasvenesatama
Israel Sucksdorff

Israel Sucksdorff (1. lokakuuta 1784 Loviisa – 15. syyskuuta 1865 Loviisa) oli suomalainen kauppias, yrittäjä, laivanvarustaja ja merikapteeni, joka sai kauppaneuvoksen arvonimen.
Sucksdorffin vanhemmat olivat kauppias Adolph Friedrich Sucksdorff ja Brita Elisabeth Göhle ja puoliso vuodesta 1811 Christina Gustava Åkerberg. Sucksdorff suoritti laivaston purjehdustutkinnon Viaporissa 1800 ja oli merimies kauppa-aluksilla vuodesta 1797 ja Östergötland-aluksella perämies vuodesta 1809 ja kapteeni 1811–1813. Hän sai porvarinoikeudet Loviisassa laivurina 1814 ja kauppiaana 1816, josta alkaen hänellä oli Loviisassa oma kauppahuone. Sucksdorff oli myös Karikkokosken sahan osakas Petäjävedellä ja Rutalahden sahan osakas Korpilahdella sekä Sahalahden tilan osakas Jämsässä vuodesta 1843. Hän omisti myös myllyn Loviisanjoen varrella, taloja Loviisassa ja useita purjelaivoja. Hän oli Loviisan kaupunginvanhin ja sai kauppaneuvoksen arvonimen 1831. Perunkirjoituksen mukaan Sucksdorff oli kuollessaan Loviisan vaurain henkilö.